
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης της έκτασης του πα- 
ραθεριστικού Οικοδομικού Συνεταιρισμού Υπαλλή¬ 
λων ΕΤΜΟΑ - ΥΠΕΧΩΔΕ Συν. ΠΕ στη θέση «Κρωτή- 
ρι» Δήμου Καρύστου (τέως κοινότητας Αετού) Ν. 
Εύβοιας και επικύρωση του καθορισμού των 


οριογραμμών ρέματος. 1 

Άρση αναδάσωσης έκτασης 40,200 στρ. στη θέση 
«ΖΟΡΜΠΑΔΕΣ» περιφερείας Δήμου Σκιάθου, Ν. 

Μαγνησίας. 2 

Κήρυξη αναδασωτέας έκτασης 48.898,48 στρεμμά¬ 
των, στην θέση «Κάτω Καρβέλι» Δημοτικού διαμε¬ 
ρίσματος Καρβελιού, Δήμου Καλαμάτας, Νομού 
Μεσσηνίας. 3 


ΑΠΟΦΑΣΕΙΣ 

Αριθ.9178 (1) 


Έγκριση πολεοδομικής μελέτης της έκτασης του παραθε- 
ριστικού Οικοδομικού Συνεταιρισμού Υπαλλήλων Ε¬ 
ΤΜΟΑ - ΥΠΕΧΩΔΕ Συν. ΠΕ στη θέση «Κρωτήρι» Δήμου 
Καρύστου (τέως κοινότητας Αετού) Ν. Εύβοιας και επι¬ 
κύρωση του καθορισμού των οριογραμμών ρέματος. 

Η ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Εχοντας υπόψη: 

1. Τις διατάξεις των άρθρων 44,124,141,142,143,154, 
188, 243, 248, 249,250 και 255του από 14.7.1999 Π.Δ/τος 
«Κώδικας Βασικής Πολεοδομικής Νομοθεσίας» (Δ' 580), 
όπως τα άρθρα 243, 248, 249, 250 και 255 τροποποιήθη¬ 
καν με τα άρθρα 4, 5, 6, 7 και 13 αντίστοιχα του Ν. 
2831/2000 «Τροποποίηση των διατάξεων του Ν. 1577/1985 
«Γενικός Οικοδομικός Κανονισμός» και άλλες πολεοδομι- 
κές διατάξεις» (Α' 140). 

2. Τις διατάξεις της παρ. 18 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

3. Τις διατάξεις του άρθρου 5του Ν. 3010/2002 «Εναρ¬ 
μόνιση του Ν. 1650/1986 με τις οδηγίες 97/11 Ε.Ε. και 
96/61 Ε.Ε., διαδικασία οριοθέτησης και ρυθμίσεις θεμά¬ 
των για τα υδατορέματα και άλλες διατάξεις» (Α' 91). 


4. Τις διατάξεις της παρ. 25β του άρθρου 13 του Ν. 
3212/31.12.2003 «άδεια δόμησης, πολεοδομικές και άλ¬ 
λες διατάξεις θεμάτων αρμοδιότητας Υπουργείου Περι¬ 
βάλλοντος , Χωροταξίας και Δημοσίων Έργων». 

5. Την 53586/6312/14.7.1988 απόφαση του Αναπληρω¬ 
τή Υπουργού Περιβάλλοντος, Χωροταξίας και Δημοσίων 
Έργων «Έγκριση προδιαγραφών πολεοδόμησης εκτάσε¬ 
ων που ανήκουν σε οικοδομικούς συνεταιρισμούς και οι¬ 
κοδομικούς οργανισμούς» (Β' 534). 

6. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), που προστέθηκε με 
το άρθρο 27 του Ν. 2081/1992 (Α' 154) και τροποποιήθηκε με 
τηνπαρ. 2ατου άρθρου 1 του Ν. 2469/1997 (Α' 38). 

7. Την 97192/7259/4.12.1995 απόφαση του Υπουργού 
Περιβάλλοντος, Χωροταξίας και Δημοσίων Έργων «Χω- 
ροθέτηση και οικιστική καταλληλότητα της έκτασης του 
παραθεριστικού Οικοδομικού Συνεταιρισμού Υπαλλήλων 
ΕΤΜΟΑ - ΥΠΕΧΩΔΕ Συν. ΠΕ στη θέση «Κρωτήρι» της κοι¬ 
νότητας Αετού (Ν. Εύβοιας). 

8. Την Υ6/31.10.2001 απόφαση του Πρωθυπουργού 
και της Υπουργού Περιβάλλοντος Χωροταξίας και 
Δημοσίων Έργων «Ανάθεση αρμοδιοτήτων Υπουργού 
Περιβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και 
Δημοσίων Έργων» (Β' 1484). 

9. Την 26643/4170/12.11.2001 απόφαση της Υφυπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση κατευθύνσεων ειδικά ρυθμιζόμενης πολεοδο¬ 
μικής δραστηριότητας (ΠΕΡΠΟ) ιδιοκτητών γής στην ε¬ 
κτός σχεδίου πόλεως και εκτός οικισμών προ του έτους 
1923 καθώς και οικισμών μέχρι 2000 κατοίκους στο Νο¬ 
μό Εύβοιας» (Δ' 1026) όπως τροποποιήθηκε με την 
49310/ 8.12.2003 απόφαση της Υφυπουργού Περιβάλ¬ 
λοντος Χωροταξίας και Δημοσίων Έργων (ΦΕΚ 1370 Δ). 

10. Τα 8412 Π.Ε. Φ. 1.10.2/29.1.1998 και 4076/26.6.2002 
έγγραφα της Δ/νσης Τεχνικών Υπηρεσιών Νομαρχιακής 
Αυτοδιοίκησης Εύβοιας. 

11. Την 61/2002 συμβολαιογραφική πράξη ενώπιον της 
συμβολαιογράφου Αθηνών Μαρίας Μαυρίκου παραχώ¬ 
ρηση και μεταβίβαση στο δήμο των κοινοχρήστων - κοι¬ 
νωφελών και ειδικών χρήσεων χώρων. 

12. Τις 39/1997 και 27/1998 γνωμοδοτήσεις του κοινο¬ 
τικού συμβουλίου Αετού και 40/2002 και 108/2002 του δη¬ 
μοτικού συμβουλίου Καρύστου. 

13. Τις 178/2000,173/2002 και 20/2004 γνωμοδοτήσεις 
του Κεντρικού Συμβουλίου Χωροταξίας, Οικισμού και Πε¬ 
ριβάλλοντος. 

14. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Επικυρώνεται ο καθορισμός των οριογραμμών του ρέ¬ 
ματος που βρίσκεται στην έκταση του παραθεριστικού 
Οικοδομικού Συνεταιρισμού «Υπαλλήλων ΕΤΜΟΑ - ΥΠΕ- 
ΧΩΔΕΣυν. ΠΕ» του Δήμου Καρύστου (τέως κοινότητας Α¬ 
ετού) Ν. Εύβοιας, όπως εγκρίθηκαν από τη Δ/νση Τεχνι¬ 
κών Υπηρεσιών Νομαρχίας Εύβοιας και φαίνονται με 
μπλέ γραμμή στο σχετικό πρωτότυπο διάγραμμα σε κλί¬ 
μακα 1:1000 που θεωρήθηκε από τον Π ροϊστάμενο της Δι¬ 
εύθυνσης Τοπογραφικών Εφαρμογών με την 9178/2004 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

Άρθρο 2 

Εγκρίνεται: α) το πολεοδομικό σχέδιο της έκτασης του 
παραθεριστικού Οικοδομικού Συνεταιρισμού «Υπαλλή¬ 
λων ΕΤΜΟΑ - ΥΠΕΧΩΔΕ Συν. ΠΕ» του Δήμου Καρύστου 
(τέως κοινότητας Αετού) Ν. Εύβοιας, με τον καθορισμό 
οικοδομήσιμων χώρων, οδών, πεζοδρόμων, κοινοχρή¬ 
στων χώρων, χώρων πρασίνου, παιδικής χαράς, παιδότο¬ 
που, στάθμευσης, εμπορίου, αναψυχής - πολιτισμού, χώ¬ 
ρου πλατείας, άθλησης, Ιερού Ναού, βιολογικού καθαρι¬ 
σμού, όπως οι παραπάνω ρυθμίσεις φαίνονται στο 
σχετικό πρωτότυπο διάγραμμα σε κλίμακα 1:1000 που θε¬ 
ωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 9178 /2004 πράξη του και 
που αντίτυπότου σε φωτοσμίκρυνση δημοσιεύεται με την 
παρούσα απόφαση. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής, της 
οποίας το πολεοδομικό σχέδιο εγκρίνεται με το άρθρο 2 
της παρούσας. 

Άρθρο 4 

1. Στους οικοδομήσιμους χώρους που χαρακτηρίζονται 
στο διάγραμμα του άρθρου 2 με στοχείο Ο.Τ επιτρέπεται 
η χρήση μόνο κατοικίας. 

2. Στους οικοδομήσιμους χώρους με στοχεία Μ και Θ ε¬ 
πιτρέπεται η ανέγερση εμπορικών καταστημάτων, όπως 
προσδιορίζονται από το άρθρο 2 του από 23.2.1987 
Π.Δ/τος (Δ' 166). 

3. Στους οικοδομήσιμους χώρους με στοχεία Φ και Ρ 
επιτρέπονται οι χρήσεις αναψυκτηρίου - εστιατορίου και 
υπαίθριων πολιτιστικών εγκαταστάσεων. 

Άρθρο 5 

Στο πρόσωπο των οικοπέδων, οικοδομημένωνή μη, επι¬ 
βάλλεται προκήπιο πλάτους τριών (3,00) μέτρων, όπως 
φαίνεται στο διάγραμμα του άρθρου 2. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
ορίζονται ως εξής: 

Α. Οικοδομικά τετράγωνα 1,2,3,.,26 

1. Ελάχιστο πρόσωπο: δώδεκα (12,00) μέτρα. 

Ελάχιστο εμβαδόν: τετρακόσια (400,00) τ.μέτρα 

2. Μέγιστο ποσοστό κάλυψης των οικοπέδων: τριάντα 
τοις εκατό (30%) της επιφάνειας τους. 


3. Συντελεστής δόμησης : τρία δέκατα (0,3) με μέγιστο 
εμβαδόν δομημένης επιφάνειας ανά μερίδα: εκατόν είκο¬ 
σι (120,00) τ.μέτρα. 

4. Μέγιστος αριθμός ορόφωντων κτιρίων: δύο (2) με μέ¬ 
γιστο επιτρεπόμενο ύψος αυτών: επτά μέτρα και πενήντα 
εκατοστά του μέτρου (7,50). 

5. Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης μεγίστου ύψους ενός 
μέτρου και πενήντα εκατοστά του μέτρου (1,50). 

Β. Οι όροι και περιρισμοί δόμησης των κοινωφελών και 
ειδικών χρήσεων χώρων που καθορίζονται με το άρθρο 2 
του παρόντος ορίζονται ως εξής : 

Χώροι καταστήματος, αναψυκτηρίου, εστιατορίου, πο¬ 
λιτιστικών εγκαταστάσεων, Ιερού Ναού. 

1. Μέγιστο ποσοστό κάλυψης: σαράντα τοις εκατό 
(40%) της επιφάνειας του χώρου. 

2. Συντελεστής δόμησης: τέσσερα δέκατα (0,4). 

3. Μέγιστο επιτρεπόμενο ύψος των κτιρίων: επτά και μι¬ 
σό (7,50) μέτρα. Πάνω από το μέγιστο επιτρεπόμενο ύψος 
των κτιρίων επιτρέπεται η κατασκευή στέγης ύψους ενός 
μέτρου και πενήντα εκατοστά του μέτρου (1,50). 

4. Μέγιστο επιτρεπόμενο ύψος του Ιερού Ναού: εννέα 
μέτρα και πενήντα εκατοστά του μέτρου (9,50) μέτρα. 

Γ. Επιπλέον των ανωτέρω ισχύουν τα εξής : 

1. Απαγορεύεται η κατασκευή κτιρίων επί υποστηλωμά- 
των (ρίΐοΐίε) καθώς και η εγκατάσταση λυόμενων κατα¬ 
σκευών. 

2. Απαγορεύονται τα εξωτερικά συρρόμενα παραθυρό¬ 
φυλλα καθώς και η χρήση στρατζαριστής λαμαρίνας. 

3. Το μήκος κάθε εξώστη δεν πρέπει να υπερβαίνει τα 
δύο τρίτα (2/3) της αντίστοιχης όψης. 

4. Επιβάλλεται η επίχρηση των όψεων με ασβεστοκο¬ 
νίαμα. 

5. Επιβάλλεται η εξασφάλιση μιας θέσης στάθμευσης 
αυτοκινήτων ανά οικόπεδο. 

6. Κατά την κατασκευή περιτοίχησης στα κοινά όρια ό¬ 
μορων ιδιοκτησιών των τοίχων να κατασκευάζεται από το 
ίδιο υλικό αυλάκι απορροής όμβριων υδάτων με αποδέ¬ 
κτη το δρόμο. 

7. Απαγορεύεται η τοποθέτηση κάθετων επιγραφών 
στις προσόψεις των κτιρίων. Εξαιρούνται οι ενημερωτι¬ 
κού χαρακτήρα επιγραφές για τη διευκόλυνση της κυ¬ 
κλοφορίας (πινακίδες) και τη γνωστοποίηση της θέσης 
κτιρίων δημοσίου ή κοινωφελούς σκοπού του οικισμού. 

8. Για την κατασκευή των έργων υποδομής (οδοποι¬ 
ία, τηλεπικοινωνίες, ηλεκτροδότηση, υδροδότηση, 
κ.λ.π.) απαιτείται η προηγούμενη έγκριση από την αρ¬ 
μόδια Εφορεία Προϊστορικών και Κλασσικών Αρχαιο¬ 
τήτων του Υπουργείου Πολιτισμού. 

9. Μετά την έγκριση πολεοδομικής μελέτης και πριν 
την υλοποίηση του ρυμοτομικού σχεδίου επί του εδά¬ 
φους απαιτείται η έγκριση πλήρους Μελέτης Περιβαλ¬ 
λοντικών Επιπτώσεων (Μ.Π.Ε.) σύμφωνα με τις ισχύου- 
σες διατάξεις. 

10. Επιβάλλεται η φύτευση των ακάλυπτων χώρων των 
ιδιωτικών οικοπέδων και των κοινοχρήστων χώρων. 

Άρθρο 7 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

2027 


Αριθ. 220 (2) 

Άρση αναδάσωσης έκτασης 40,200 οτρ. στη θέση «ΖΟΡ- 
ΜΠΑΔΕΣ» περιφερείας Δήμου Σκιάθου, Ν. Μαγνη¬ 
σίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση - Οργάνωση - 
Στελέχωση Περιφέρειας». 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «Περί προστασίας Δασών 
κ.λπ.» και ειδικότερα των άρθρων 44,45 και 58. 

4. Τις διαταγέςτου Υπουργείου Γεωργίας : 

α) 160417/1180/8.7.80 και 

β) 182447/3049/24. 9,80. 

5. Την 1860/23 3.2001 (ΦΕΚ 421/12.4.2001) απόφαση 
του Γ ενικού Γ ραμματέα της Περιφέρειας Θεσσαλίας, πε¬ 
ρί εξουσιοδοτήσεως των Δ/ντών Δασών των Νομών της 
Περιφέρειας να υπογράφουν με εντολή του. 

6. Την 1174/25.5.1999 απόφαση του Δ/ντου Δασών Ν. 
Μαγνησίας με την οποία κηρύχθηκε ως αναδασωτέα ευ¬ 
ρύτερη έκταση εμβαδού 2.608 στρεμμάτων (τμήμα της ο¬ 
ποίας αποτελεί η εν λόγω έκταση εμβαδού 40,200 
στρεμ.), στη θέση «Παναγία Κουνίστρα» περιφέρειας Δή¬ 
μου Σκιάθου. 


7. Την 62/23.1.2004 αναφορά του Δασαρχείου Σκοπέλου 
με την οποία προτείνεται η άρση αναδάσωσης από επιφά¬ 
νεια σαράντα στρεμμάτων και διακοσίων χιλιοστών του 
στρέμματος (40,200 στρεμ.) για το λόγο ότι επήλθε πλή¬ 
ρης αποκατάσταση της δασικής βλάστησης των αειφύλ- 
λων πλατύφυλλων με φυσική αναγέννηση. 

8. Την πρόθεση του Δήμου Σκιάθου να δημιουργήσει 
Χ.Υ.Τ.Α επί της ανωτέρω εκτάσεως, αποφασίζουμε: 

Αίρουμε την αναδάσωση από επιφάνεια σαράντα στρεμ¬ 
μάτων και διακοσίων χιλιοστών του στρέμματος (40,200 
στρ.), που βρίσκεται στη ειδικότερη θέση «Ζορμπάδες», 
περιφερείας Δήμου Σκιάθου, όπως απεικονίζεται με στοι¬ 
χεία Α,Β,Γ,Δ,Ε,Α στο χάρτη κλίμακας 25.000, τμήμα ευρύ¬ 
τερης έκτασης 2.608 στρεμ., που κηρύχθηκε αναδασωτέα 
με την 1174/25.5.1999 απόφαση του Δ/ντή Δασών Ν. Μα¬ 
γνησίας, στη γενική θέση «Παναγία Κουνίστρα» περιφέρει¬ 
ας Δήμου Σκιάθου, για το λόγο ότι επήλθε πλήρης αποκα¬ 
τάσταση της δασικής βλάστησης των αειφύλλων πλατύ¬ 
φυλλων με φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 9 Φεβρουάριου 2004 

Με εντολή Γενικού Γ ραμματέα Περιφέρειας 
Ο Δ/ντής Δασών 
ΕΥΣΤΑΘΙΟΣ ΕΤΑΘΑΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΤΥΠΟΓΡΑΦΙΚΟ ΔΙΑΓΡΑΜΑ 

ΚΑΕΝΤΟΣ ΔΗΜΟΤΙΚΟΥ ΔΑΣΟΥΣ ΧΑΛΕΠΙΟΥ ΠΕΥΚΗΣ ΣΤΗ 
Θ ΕΣΗ «ΠΑΝΑΓΙΑ ΚΟΥΝΙΣΤΡΑ» ΠΕΡΙΟ. ΔΗΜΟΥ ΣΚΙΑΘΟΥ 

ΕΚΤΑΣΕΩΣ : 2608 στρεμ. Κλίμακα 1:25.000 / 

Αριθ. 509 (3) 

Κήρυξη αναδασωτέας έκτασης 48.898,48 στρεμμάτων, 
στην θέση «Κάτω Καρβέλι» Δημοτικού διαμερίσματος 
Καρβελιού, Δήμου Καλαμάτας, Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Εχοντας υπόψη 

1. Τις δ/ξεις του Π.Δ. 51/87 «Καθορισμός των Περιφε¬ 
ρειών της Χώρας για το σχεδίασμά κ.λπ. της περιφερεια¬ 
κής Ανάπτυξης». 

2. Τις δ/ξεις των άρθρων 1 παρ. 1 και 2,2 παρ. 1 εδ. δ', 5 
παρ. 3Β, 6 παρ. 7 και 7 παρ. 2 του Ν. 2503/97 «Διοίκηση, 
Οργάνωση, Στελέχωση της Περιφέρειας κ.λπ.». 

3. Τις δ/ξεις των άρθρων 24 παρ. 1 και 117 παρ. 3 του Συ¬ 
ντάγματος. 

4. Τις δ/ξεις του Ν. 998/79 «περί προστασίας των δασών 
κ.λπ.» και ειδικότερα: 

α) του άρθρου 41 παρ. 1 

β) του άρθρου 38 παρ. 1. 

5. Τις δ/γές του Υπουργείου Γεωργίας: 

α) 160417/1180/8.7.80 

β) 182447/3049/24.9.80 

6. Την 510/22.1.2004 πρόταση του Δασαρχείου Καλα¬ 
μάτας περί κηρύξεως αναδασωτέας, της αναφερομένης 
στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης αποτελού- 
μενης από πουρνάρια, ρείκια και ασφάλαχτρα που κατα- 
στράφηκε από πυρκαγιά στις 15.8.2003 τη δημόσια δασι¬ 
κή έκταση, εμβαδού σαράντα οκτώ στρεμμάτων οκτακό¬ 
σιων ενενήντα οκτώ τετραγωνικών μέτρων και σαράντα 
οκτώ εκατοστών τετραγωνικού μέτρου (48,898.48 στρ.) 
που βρίσκεται στη θέση «Κάτω Καρβέλι» περιοχής Δημο¬ 


τικού διαμερίσματος Καρβελιού, Δήμου Καλαμάτας του 
Νομού Μεσσηνίας προσδιορίζεται κατά τμήμα από τα 
στοιχεία ως εξής: ΤΜΗΜΑ Ε1: Α, Β, Γ, Δ, Ε, Ζ, Η, ©, I, Α , 
ΤΜΗΜΑ Ε2: Κ. Λ, Μ, Ν, Κ και ΤΜΗΜΑ Ε3: Ξ, Ο, Π, Ρ, Ε και 
κατά τμήμα έχει όρια: 

ΤΜΗΜΑ Ε1: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημοτική οδός «Καλαμάτα - Κάτω Καρβέλι». 

Νότια: Ελαιώνας κληρ. Αγγελή Λαδά και Εθνική οδός 
«Καλαμάτα - Σπάρτη». 

ΤΜΗΜΑ Ε2 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημοτική οδός «Καλαμάτα - Κάτω Καρβέλι». 

Νότια: Εθνική οδός «Καλαμάτα - Σπάρτη» 

ΤΜΗΜΑ Ε3 

Ανατολικά: Δημόσια δασική έκταση. 

Δυτικά Δημόσια δασική έκταση. 

Βόρεια: Δημόσια δασική έκταση. 

Νότια: Δημοτική οδός «Καλαμάτα - Κάτω Καρβέλι». 

Οπως φαίνεται στο συνημμένο διάγραμμα κλίμακας 
1:3.000 που συντάχθηκε από την Δασοπόνο του Δασαρ¬ 
χείου Καλαμάτας Κων/να Παναγοπούλου και εντοπίζεται 
στο απόσπασμα Φ.Χ. «Καλαμάτα» κλίμακας 1:50.000 και 
αποτελεί αναπόσπαστο μέρος της απόφασης αυτής. 
Προβλέπεται φυσική αναγέννηση της δασικής βλάστη¬ 
σης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 12 Φεβρουάριου 2004 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

